'Gewelddadige betogings kan dalk aan SA se verlede gekoppel word' | Maroela Media
Mahlobo het gesê die regering sal sy pogings, om vandalisme, verwoesting van eiendom en sterftes wat met die betogings verband hou te bekamp, moet voortsit. Mahlobo het dit gesê toe hy sy departement se begroting aan die parlement voorgehou het.
"As ons op die geskiedenis van die struggle in die land terugkyk, sien ons dit was baie gewelddadig. Mense het hul stem gekry deur verskeie vorme van betogings wat bloedig geëindig het. Dit was die donkerste periode in die geskiedenis van ons land," het hy gesê.
"Die bewering kan gemaak word dat die gewelddadige aard van betogings in ons land en die gewelddadige aard van sekere misdaadkategorieë in die land die ou geweld reflekteer."
Hy het verwys na betogings oor dienslewering, studentebetogings, stakings, behuisingstekorte en afbakening van munisipaliteite.
Hy het ook te velde getrek teen die beskerming van staatsinstellings deur internasionale privaat veiligheidsmaatskappye. "Die voortsetting van veiligheidsdienste by nasionale sleutelpunte en strategiese installasie deur privaat veiligheidsmaatskappye, bly 'n probleem. Dit is noodsaaklik dat strategiese instellings deur Suid-Afrikaners beskerm word, om ons soewereiniteit te beskerm."
Hy het gesê wetgewende veranderinge, in die vorm van die Wysigingswetsontwerp op privaat sekuriteitsbedryf, kan die kwessie oplos. Die wetsontwerp, wat in 2015 in die parlement goedgekeur is, het ten doel om internasionale privaat veiligheidsmaatskappye te verplig om die meerderheidsaandeel (51%) van hul maatskappye aan Suid-Afrikaners te verkoop.
Se nou asb se vir my. Wanneer gaan hietdie VERLEDE DING nou stop. !!!!
wanneer bewerg die mense aan? wat was gedoen in die 20jr verby.? hou op met beskuldigjngs en kom by die Here uit…vergifnis
Laat ek maar eerder my opinie vir myself hou………….
brt vd merwe
En die geweld in ander Afrika state? Is dit ook apartheid se skuld?
Hy is reg dit kom van die ou bedeling af toewou hulle die ou regering onregeerbaar maak.Nou kry hulle net terug wat hulle gesaai het en dit wil voorkom asof die massa die nuwe regering wilonregeerbaar maak. Die spreekwoord is so waar wat jy saai sal jy maai.